Báthory
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Báthory var en ungarsk adelsslekt. Fra 1300-tallet var slekten delt i to grener, Ecsed og Somlyó. Flere medlemmer av slekten var fyrster (vojvod) av Transilvania.
Til Ecsed-grenen hører Stefan (István) 2 (død 1493).Til Somlyó-grenen hører Stefan 3 (død 1534) og hans sønn Stefan 4 (1533–1586), som i 1575 ble valgt til konge av Polen som Stefan Batory. Som ny fyrste av Transilvania fikk han innsatt sin bror Christoph (1530–1581). Han ble etterfulgt av sønnen Sigismund (1572–1613), som i 1599 solgte fyrstedømmet til den tysk-romerske keiseren. Den siste Báthory-fyrste av Transilvania var Gabriel Gábor (1589–1613).Slekten døde ut med grevinne Elisabeth Báthory (1560–1614), som var beryktet for sin grusomhet. Ifølge folkelig overlevering skal hun en gang ha latt 80 unge jenter myrde for å bade i deres blod. Les mer i Store norske leksikon Transilvania Ungarns historie Polens historie